מארק גיו

מארק גיו פאס (בספרדית: Marc Guiu Paz; נולד ב-4 בינואר 2006) הוא כדורגלן ספרדי, המשחק בעמדת החלוץ בברצלונה אתלטיק.

קריירה 
גיו נולד בגרנולרס , ברצלונה, קטלוניה. הקריירה המקצועית שלו החלה בקבוצת "פנייה ברצלוניסטה סנט סלוני" (PB Sant Celoni), מועדון אוהדים של ברצלונה מלה ליגה. בהמשך הצטרף לברצלונה עצמה, בעונת 2013/2014, ועשה את דרכו באקדמיית לה מאסיה של שחקני הקבוצה. ביוני 2023 הוא נלקח לראשונה להרכב הקבוצה הבוגרת, לקראת משחקי קדם-העונה נגד סלטה ויגו והיריבה היפנית ויסל קובה. במשחק האחרון עשה גיו את הופעת הבכורה הלא-רשמית שלו במדי ברצלונה, כשעלה במחצית להחליף את רוברט לבנדובסקי.

ב-11 באוקטובר 2023, הוא שובץ פעם נוספת בהרכב הבוגרים במשחק הלה ליגה נגד גרנדה, אם כי לבסוף הוא לא השתתף במשחק. באותו החודש, נכתב עליו בעיתון האנגלי הגרדיאן כי הוא אחד השחקנים הטובים ביותר בעולם ילידי שנת 2006. ב-22 באוקטובר, גיו ערך את הופעת הבכורה התחרותית שלו בנבחרת בוגרת, כשהוכנס כמחליף בדקה ה-79 במשחק נגד אתלטיק בילבאו, והבקיע שער ניצחון בנגיעה השנייה, 23 שניות מהרגע שנכנס, שהעניק לקבוצה את התוצאה 0–1. בכך, בגיל 17 ו-291 יום, הוא היה לשחקן הצעיר ביותר בברצלונה שהבקיע שער במסגרת הלה ליגה בהופעת הבכורה שלו, וכן לזה שעשה זאת תוך הזמן הקצר ביותר מהרגע שעלה.

בנוסף, גיו שיחק בנבחרת ספרד עד גיל 17, שם זכה להישגים נאים.

סטטיסטיקה

מועדונים 
מעודכן ל-25 באוקטובר 2023

קישורים חיצוניים

הערות שוליים

חלוצי כדורגל ספרדים
כדורגלני ברצלונה
כדורגלני נבחרת ספרד
כדורגלנים ספרדים
ספרדים שנולדו ב-2006